**Protokoll møte i Heimdal menighetsråd torsdag 26. februar 2015**

Protokoll fra møte i Heimdal menighetsråd torsdag 26. februar 2015 kl. 18.30 på Heimdal menighetskontor.

Til stede: Eli Morken, Jon Smidt, Inger Langø, Bjørn Gunnes, Hilde-Anette Løvenskiold Kvam, Erle-Andrea B L G Kvam, Kjell Olaussen, Ivar Yrke, Edith Stegavik, Olav Nilsen

Åpning: Edith Stegavik

Sakliste:

Orienteringssak: Revidering av gudstjenestereform

Det ble lagt frem og gjennomgått et referat fra drøftinger mellom prester og kantorer i prostiet. Forslag til forskjellig syndsbekjennelse i hhv familiegudstjenester og vanlige gudstjenester. Rådet tar de foreslåtte endringene til etterretning.

Sak 07/15: Regnskap Heimdal menighet 2014

Regnskapet for 2014 er vedlagt og viser et mindreforbruk (overskudd) på kr 35.755,-

**Vedtak:**

* Heimdal menighetsråd godkjenner det fremlagte regnskapet for 2014, under forutsetning av at revisor ikke har merknader.
* Menighetsbladets merforbruk på kr 10.675,40 belastes menighetsbladets fond.
* Overskuddet på kr 35.755,- overføres disposisjonsfond.

Sak 08/18: Budsjett Heimdal menighet 2015

Budsjettet for 2015 er vedlagt.

**Vedtak:**

* Heimdal menighetsråd godkjenner det fremlagte budsjettet for 2015.

Sak 09/15: Givertjeneste

Det kom inn kun kr 8000 gjennom givertjenesten i 2014. Det er viktig at rådet kan komme med forslag til flere, spesifikke formål det kan gis til, og at dette kommuniseres ut i menigheten.

Forslag til nye formål: Oppussing av kirkesokkelen, barne- og ungdomsarbeid, musikkprosjekter/solistinnleie/dirigentlønn. Viktig med tydelig informasjon om givertjenesten, og at resultatene blir synliggjort. KAA lager en liste med giverformål som rådet tar stilling til i neste møte, pluss at det tas en runde på det i staben. Det bør også være en utnevnt ansvarsperson som kan følge opp.

Sak 10/15: Dåp og dåpsmateriell

Det foretas for tiden en gjennomgang av materiellet som sendes ut til foreldre og faddere i forbindelse med dåp. Det er relativt mye informasjon, og dette kan med fordel konsentreres noe. Fadderne får fadderhilsener og bønnekort sendt med fra dåpsforeldrene, men det er uklart hvor mye av dette som kommer frem før selve dåpsdagen. Menighetsrådet bør samtale om hva slags informasjon som skal sendes ut, og gjennom hvilke kanaler.

Vedtak: Satse på aftenbønn. Fadderbønn og Tripp-trapp informasjon kan deles ut på dåpsdagen. Tripp-trapp kan også reklameres for i forbindelse med babysang. Foretrekker dåpssamlinger fremfor enkeltsamtaler. Være oppmerksom på hvordan vi møter dåpsfamiliene når de kommer til kirken.

Sak 11/15: Lyssetting

I forbindelse med planer om ny lyssetting i kirkeskipet ber staben om å få komme med innspill på hvordan dette skal utformes.

**Vedtak:** Staben får komme med innspill til menighetsrådet på hva som bør monteres av lys i kirken, og presenterer dette for menighetsrådet

for

Eli Morken,

nestleder

Knut Arne Aasen

menighetsforvalter